जयपुर, 28 अक्टूबर। शिवाकाशी के कोक ब्रांड के पटाखे 50 से 70 प्रतिशत तक कम दामों पर जयपुर वासियों को सहकार उपहार दीपोत्सव मेले में उपलब्ध कराये जा रहे हैं। उपभोक्ता संघ के प्रशासक एवं सहकारिता रजिस्ट्रार डॉ. नीरज के. पवन ने बताया कि शहर के निवासी एक ही छत के नीचे पटाखे एवं अन्य आवश्यक त्यौहारी वस्तुएं नवजीवन सहकार उपभोक्ता भण्डार के अलावा वैशाली नगर, अहिंसा सर्किल, करधनी शाॅपिंग सेंटर (मालवीय नगर) एवं सी-स्कीम उपहार केन्द्रों से खरीद सकते हैं। उन्होंने बताया कि भीड से बचने के लिए इन स्थानों पर भी बिक्री की व्यवस्था की गयी है। डॉ. नीरज के. पवन ने बताया कि दीपोत्सव मेला में बच्चों का भी विशेष रूप से ध्यान रखा गया है ओर उनके लिए सुरक्षित एवं उत्तम गुणवत्ता के पटाखे होलसेल दरों पर व गिफ्ट बाॅक्स (मिनी), गिफ्ट बाॅक्स (मिडियम) व प्रजेन्टेशन बाॅक्स आधे से भी कम दामों में बिक्री के लिए उपलब्ध करवाये जा रहे है। उपभोक्ता संघ के प्रबंध संचालक श्री राय सिंह मोजावत ने बताया कि मेले में अलग-अलग तरह की फूलझडियां, तहत-तरह के चक्कर, हाइड्रो फोइल्ड, हाइड्रोग्रीन, अनार, जमीन चक्कर, राॅकेट, पेन्टा स्काई फ्लेश, ट्राई कलर आकाश बरसात सहित अन्य तरह के पटाखे भी अधिकतम खुदरा मूल्य से आधे से भी कम दर पर उपलब्ध कराये जा रहे हैं। उन्होंने बताया कि 26 अक्टूबर से चल रहे मेले में 2 दिन के भीतर 20 लाख रुपये के सामान की बिक्री हो चुकी है। मेला प्रागंण में भीड को देखते हुए उन्होंने जयपुरवासियों से अपील की है कि समय रहते हुए उच्च गुणवत्ता के पटाखों की खरीद कर लाभ प्राप्त करंे। उन्होंने बताया कि मेला 06 नवम्बर तक प्रातः 11 बजे से रात्रि 9 बजे तक चलेगा।